เป็นร้านข้าวมันไก่ในดวงใจร้านนึงเลยทีเดียวสำหรับร้านนี้ ...  อยู่ริมคลองบางน้ำจืด  สมุทรสาคร   ลุงโฮ  เจ้าของร้านเป็นคนสิงคโปร์  เลี้ยงไก่เอง  มีฟาร์มอยู่ด้านหลังร้าน  ไก่จะโตพร้อมที่จะขายเป็นรุ่นๆ  ถ้ามาไม่ถูกที่ถูกเวลาไก่หมดรุ่น  ก็อดกินกันไป ( ขาประจำก่อนมากิน ต้องโทรมาเช็คกันก่อนนะจ๊ะ !! )

เมนูและราคา ร้านนี้  บอกได้เลยว่า สูงกว่าร้านข้าวมันไก่ทั่วไป ....สามารถเลือกได้ ว่าจะเอาส่วนไหน ...ถ้าต้องการเนื้อน่องสะโพก ก็ต้องจ่ายแพงกว่าธรรมดานิดหน่อย ล่าสุดที่ไปกิน  ข้าวมันไก่เนื้อน่องสะโพกจานละแค่ 80 เอง โฮะๆๆ... เนื้อไก่ของเค้าจะนุ่มเหนียวกำลังดี  มีเหยาะซอสน้ำมันงาลงบนเนื้อไก่ก่อนเสิร์ฟนิดหน่อยให้ได้กลิ่นหอมชวนหิว  ... ส่วนเครื่องใน  กึ๋น  ตับ  ขอบอกว่าอร่อยมาก  โดยเฉพาะตับ  นุ่ม  ชุ่ม  ลิ้นสุดๆ  กินแล้ว รสชาติไม่แพ้ตับห่านเลยทีเดียว ...

น้ำจิ้ม.. เค้าจะมีวางไว้ให้บนโต๊ะ  เป็นเต้าเจี้ยวบด ใส่พริก ขิง กระเทียม  ถ้าชอบแบบหวานนิดๆ   ก็เติมซีอิ๊วหวานเข้าไปอีกหน่อยได้รสชาติกลมกล่อมอร่อยยิ่งขึ้น ..

มากินร้านนี้หลีกเลี่ยงช่วงกลางวันนะจ๊ะ ... คนเยอะมาก  ขายตั้งแต่เช้า  พอช่วงบ่ายต้นๆ  ก็หมดแล้ว ...